මෙතෙක් චෙන්නායි සුපර් කිංග්ස් සහ කොල්කටා නයිට් රයිඩර්ස් අයිපීඑල් තරගාවලිය තුළ දී තරග 25කදී මුන ගැසී ඇති අතර, එහිදී චෙන්නයි කණ්ඩායම අවස්ථා 16කදී ජයග්‍රහණය කර ඇති අතර කොල්කටා කණ්ඩායම දිනා ඇත්තේ තරග 8ක් පමණයි.කණ්ඩායම් දෙක අතර එක් තරගයක් ප්‍රතිඵල රහිතව නිමා වී තිබෙනවා.මැදපෙරදිග උණුසුම් වැලිකතර තව තවත් උණුසුම් කරන ලොව විශාලතම ක්‍රිකට් ලීගයේ අවසන් මහා ගැටුමට අද රාත්‍රියේ සියල්ල සූදානම්ව අවසන්.මෙම මහා කුසලාණයේ දිස්නය සිව්වැනි වරටත් චෙන්නායි කණ්ඩායමට දැක බලා ගැනීමට හැකිවේද නැතහොත් එම කාන්තිය තෙවැනි වරටත් කොල්කටා කණ්ඩායමට දිස්වේද යන්න තීරණය වන්නේ අද රාත්‍රියේදීයි.